શું તમે ક્યારેય વિચાર્યું છે કે તમારા મોબાઇલ ફોનનો ઉપયોગ કરી તમારી એક વર્ષની છોકરી કે છોકરો તમારી જાણ બહાર કાર ખરીદી લેશે. કદાચ નહી વિચાર્યું હોય. પરંતુ આવું બની ચૂક્યું છે. તમે કાર ખરીદી છે પણ તમને ખબર પણ નથી. ખબર ત્યારે પડે છે જ્યારે તમારા મેઇલ બોક્સમાં તમારી ખરીદી બદલ ધન્યાવદ વ્યક્ત કરતો કંપની મેઇલ આવે છે. તમે અચંબામાં પડી જાવ છો કે આ ક્યારે થયું. તમે વિચારીને ગુસ્સે થશો કે તમને પૂછ્યા વિના તમારી પત્નીએ કાર ખરીદી લીધી, પરંતુ એ જાણીને ચોંકી ઉઠો છો કે તેને પણ કાર નથી ખરીદી. તમને જાણીને આશ્વર્ય થશે કે ગત મહિને અમેરિકામાં આવી ઘટના સામે આવી છે.